བརྒྱད་པ་སོ་སོའི་བཟང་ངན་བརྟག་པ་ལ། རང་སྲོག་གི་ས་ནས་བྲུབ་ཁུང་དང་ཐུན་རྫས་
ཡོད་ན་ནི་དགྲའི་མཐུ་འཇུག ཙག་རོ་ཡོད་ན་ན་ཚ་མང་། སྲིན་ཁུང་ཡོད་ན་ཚེ་ཐུང་།
གྲོག་ཚང་རྗེས་ཡོད་ན་ལོངས་སྤྱོད་འཕེལ། རང་གི་ལོངས་སྤྱོད་ཀྱི་ས་ན་ཙག་རོ་ཡོད་ན་
ནོར་སོགས་ལ་གང་སྟོངས་ཆེ། སྲིན་ཁུང་ཡོད་ན་རྐུན་མ་མང་། · རྩ་རྗེས་ཞགས་པ་འདྲ་
- 366 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བ་ཡོད་ན་རྟ་ལ་ཇག་པ་འོང་། རྩ་རྗེས་མདུང་རྩེ་རྣོན་པོ་འདྲ་བ་བྱུང་ན་འཁོན་མང་
བར་འོང་། གཡུང་དྲུང་རིས་འདྲ་བ་བྱུང་ན་དངོས་གྲུབ་འགྲུབ། ནེའུ་ལེའི་རྐྱལ་པ་འདྲ་
བ་བྱུང་ན་ཟོག་འཕེལ། གདུགས་འདྲ་བ་བྱུང་ན་འཁོར་འདུ། ཁྲི་འདྲ་བ་བྱུང་ན་གཞན་
གྱིས་བཀུར། རྒྱལ་མཚན་འདྲ་བ་བྱུང་ན་སྙན་གྲགས་ཐོབ། གྲོག་རྗེས་འདྲ་བ་བྱུང་ན་
ཟོག་བརྟན་པར་འོང་། རང་གི་ཆོས་ཀྱི་ས་ན་སྲིན་ཁུང་བྱུང་ན་ཆོས་ལ་བར་ཆད་མང་།
ཙག་རོ་བྱུང་ན་འཁོར་གྱི་སློབ་མ་ཆོས་འགོ་མི་ཐོན། རྩ་རིས་ཅན་ཏེ་སྒོམ་བྱེད་པ་འདྲ་
བ་བྱུང་ན་གྲུབ་པ་ཐོབ། པུ་སྟིའི་གཟུགས་འདྲ་བ་བྱུང་ན་ཉན་བཤད་འཕེལ། འཁོར་གྱི་
ནང་ན་སྟེར་བའི་ས་ལ་རྩ་རིས་ཞགས་པ་བསྡོགས་པ་འདྲ་བ་བྱུང་ན་རྟ་སྟེར་བའོ། །ཟངས་
ནང་དུ་ཐུམ་བུ་བཅུག་པ་འདྲ་བ་བྱུང་ན་བཟའ་བཏུང་སྟེར། རྒྱ་མས་སྲང་ལ་བཅལ་བ་
འདྲ་བ་བྱུང་ན་གསེར་དངུལ་སྟེར། བྲེ་འདྲ་བ་བྱུང་ན་འབྲུ་སྟེར། བཟང་ངན་གྱི་རྟགས་
གཞན་བྱུང་ཡང་སྐྱོན་མེད་དོ། །འཁོར་གྱི་ནང་ནས་གནོད་པའི་ས་ནི། རྩ་རིས་ཞགས་པ་
བསྡོགས་པ་འདྲ་བ་བྱུང་ན་རྟ་རྣམས་རྐུ། ཟངས་ནང་དུ་ཐུམ་བུ་བཅུག་པ་འདྲ་བ་བྱུང་
ན་ཧུབ་འཐུང་གིན་དྲིན་མེད་ཟེར་བ་འོང་། རྒྱ་མས་སྲང་ལ་བཅལ་བ་འདྲ་བ་བྱུང་བ་
དང་། བྲེ་བཟུང་བ་འདྲ་བ་བྱུང་ན་གསེར་དངུལ་འབྲུ་ལ་རྟག་ཏུ་རྐུན་མ་འོང་། རང་གི་
མཐུའི་ས་ན་ཙག་རོ་དང་། བྲུབ་ཁུང་དང་། སྲིན་ཁུང་རྩེ་གསུམ་ལ་སོགས་པ་ངན་པའི་
རྟགས་ཚང་ན། རང་གི་མཐུ་མྱུར་དུ་འགྲུབ་སྟེ། དགྲ་བོ་ཐམས་ཅད་འཆི་བས། དགྲ་ས་
ན་ངན་རྟགས་ཚང་བ་རང་ལ་བཟང་ལ། དགྲ་ལ་ངན་པ་ཡིན། དེ་ལས་བཟློག་པ་གཡུང་
དྲུང་། རྒྱལ་མཚན། གྲོག་རྗེས་ལ་སོགས་བཟང་རྟགས་གང་ཡང་རུང་བ་བྱུང་ན། རང་ལ་
དགྲའི་མཐུས་མི་ཚུགས། ཁྱད་པར་དུ་འཁོར་ལོའི་གཟུགས་བྱུང་ན་རང་ལ་དགྲའི་མཐུས་
མི་ཚུགས་པས། མཐུ་བྱས་ཚད་ཁོ་རང་ལ་ལྡོག་པ་ཡིན་པས། འདི་བརྟག་པ་ནི་གཞན་
- 367 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
མེད་དོ། །སེར་བའི་ས་ན་རྩ་རིས་ཞིང་གི་གཟུགས་འདྲ་བ་བྱུང་བ་དང་། ཟོར་བའི་གཟུགས་
འདྲ་བ་བྱུང་ན་སེར་བ་བསྲུང་མི་དགོས་པར་རང་ཆས་སུ་འོང་། གཞན་ཡང་ཐུན་རྗེས་
དང་། ཙག་རོ་དང་། བྲུབ་ཁུང་ཕུར་པ་ལ་སོགས་ངན་རྟགས་ཐམས་ཅད་བྱུང་ན་སེར་བ་
མྱུར་དུ་འགྲུབ། བཟང་རྟགས་ཐམས་ཅད་བྱུང་ན་སེར་བ་འགྲུབ་དཀའོ། །རང་གི་ནོར་
ཕྱུགས་ཀྱི་ས་ན་རྩ་རིས་གྲི་འདྲ་བ་དང་།
ཞགས་པ་བསྡོགས་པ་འདྲ་བ་དང་། མདའ་
གཞུའི་གཟུགས་འདྲ་བ་དང་། ཁོག་པོ་ཟླུམ་པོ་འདྲ་བ་དང་། གཡང་གཞི་བཏིང་བ་འདྲ་
བ་བྱུང་ན་ནོར་ཕྱུགས་མི་འཕེལ་ཞིང་གོད་ཁར་འགྲོ། ངན་རྟགས་གཞན་གང་བྱུང་ཡང་
སྐྱོན་མེད། རྩ་རིས་གྲོག་འདྲ་བ་དང་། ཁོག་པ་ཟླུམ་པོ་འདྲ་བ་དང་། ཞོ་ཟེའུ་འདྲ་བ་
དང་། རྐྱལ་པ་ཕུས་བཀང་བ་འདྲ་བ་དང་། གདང་བྲེས་པ་འདྲ་བ་དང་། ར་བ་བསྐོར་
བ་འདྲ་བ་དང་། དེ་འདྲ་བྱུང་ན་ནོར་ཕྱུགས་འཕེལ་ཞིང་ཕན་ཐོགས། བཟང་རྟགས་
གཞན་ཚང་ཡང་ཡོན་ཏན་མི་འབྱུང་། ཟོག་གི་ས་ན་རྩ་རིས་བང་བའི་གཟུགས་འདྲ་བ་
དང་། འབྲས་སྤུངས་པ་འདྲ་བ་དང་། གཡུང་དྲུང་འཁྱིལ་བ་འདྲ་བ་དང་། མུ་ཏིག་གི་
ཕྲེང་བ་འདྲ་བ་བྱུང་ན་ཟོག་ཐམས་ཅད་འཕེལ་བར་འགྱུར་རོ། །འདིའི་སྐབས་སུ་ངན་
རྟགས་ལ་རྩ་རིས་གཤིན་རྗེའི་མདུང་ཤིང་འདྲ་བ་བྱུང་ན་ཟོག་ལ་ངན། གཞན་ངན་རྟགས་
བྱུང་ཡང་སྐྱོན་མེད། རང་གི་ཞིང་གི་ས་ན་རྩ་རིས་བྲུབ་ཁུང་འདྲ་བའི་ནང་ན་རྒྱལ་པོ་
རྐང་ཐང་རྨོག་གྱོན་པ་འདྲ་བ་བྱུང་ན་དགྲས་བསྒྲུབ་མི་ནུས་པར་རང་གི་ཞིང་ལ་སེར་
བ་འོང་། རྩ་རིས་ཚེག་འདྲ་བ་བྱུང་ན་ས་བོན་མཐའ་ནས་སྐེམ། གཤིན་རྗེའི་མདུང་ཤིང་
འདྲ་བ་བྱུང་ན་ཤྭ་འབྲུག་གིས་ཁྱེར། ཚེག་རོ་བྱུང་ན་སད་ཀྱིས་ཁྱེར། སྲིན་ཁུང་བྱུང་ན་
སྲིན་གྱིས་ཁྱེར། ཟོར་བ་བྱུང་ན་མྱུར་དུ་མི་ལ་འཆོར། གཞན་ངན་རྟགས་གང་ཡང་སྐྱོན་
མེད། བཟང་བའི་རྟགས་ལ་རུས་པ་འབྲང་ཆུང་ལ་བྲག་བཙུགས་པ་འདྲ་བ་དང་། ཡུར་
དུ་ཆུ་དྲངས་ནས་ཞིང་ལ་སླེབ་པ་འདྲ་བ་དང་། སྙེ་མའི་གཟུགས་འདྲ་བ་བྱུང་ན་བཟང་
- 368 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ངོ་། །བཟང་རྟགས་གཞན་གང་བྱུང་ཡང་ཡོན་ཏན་མེད་དོ། །རང་གནས་པའི་ཁང་པའི་
ས་ན་ཚེག་རོ་དང་སྲིན་ཁུང་བྱུང་ན། ཚེ་ཐུང་ཞིང་ཁང་པ་སྟོང༌། གཞན་ངན་པའི་
རྟགས་ནི། གཅན་གཟན་གྱིས་བྲད་པའི་རྗེས་འདྲ་བ་དང་། གཤིན་རྗེའི་མདུང་ཤིང་
འདྲ་བ་དང་། བྱ་རོག་གི་རྗེས་འདྲ་བ་དང་། བྲུབ་ཁུང་འདྲ་བ་དང་། ཡུགས་ས་མོའི་
མགོ་འདྲ་བ་ལ་སོགས་པ་ཀུན་ཏུ་བྱུང་ན། ཕྱོགས་ཀུན་ཏུ་ངན་ནོ། །གཞན་ཡང་བཟང་
བའི་རྟགས་ནི། རྩ་རིས་གླང་པོ་ཆེའི་མཁལ་ཁུང་འདྲ་བ་དང་། གཞོང་པ་མར་ཁུས་
བཀང་བ་འདྲ་བ་དང་། ནམ་མཁའ་ལ་དར་ཕྱར་བ་འདྲ་བ་དང་། མཁར་ལ་བ་གམ་
ཐོགས་པ་འདྲ་བ་དང་། འབྲས་ཕུང་ལ་བྲེ་བཙུགས་པ་འདྲ་བ་དང་། དེ་འདྲ་བྱུང་ན་
བཟང་བའི་རྟགས་ཡིན། ཕ་མེས་ཀྱི་དུར་ས་ནས་ཤིང་སྐམ་ཡལ་ག་ཆག་པ་འདྲ་བ་བྱུང་
ན་དུར་ས་མ་བདེ། མཆོད་རྟེན་གྱི་གདུགས་ཕུག་པ་འདྲ་བ་བྱུང་ན་ཕ་མེས་ཀྱི་དུར་ས་
མ་བདེ། ངན་རྟགས་དེ་གཉིས་ཡོད་ཀྱང་ཤིང་ལོའི་རྩ་བ་དུར་ས་ན་ཟུག་ན་དེས་ཐུབ།
ངན་རྟགས་གཞན་ཡོད་ཀྱང་སྐྱོན་མེད། བཟང་རྟགས་ཤིང་ལོས་ས་སྟོང་རྩའི་ཡལ་ག་
དུར་ས་བསྐོར་ན་ཕ་མེས་ཀྱི་དུར་ས་བདེ། རི་མོ་འབྲང་རྒྱས་དང་ལྷ་བཤོས་ཀྱི་གཟུགས་
འདྲ་བ་བྱུང་ན། ཕ་མེས་དུར་ས་བདེ་བས་བུ་ཚ་འཕེལ་ཞིང་ཟས་ཟོག་ལ་དགའ། རི་མོ་
མདའ་ལ་དར་བཏགས་པ་འདྲ་བ་དང་། རྒྱལ་མཚན་འདྲ་བ་དང་། དེ་འདྲ་ཡོད་ན་ཕ་
མེས་ཀྱིས་སྲུང་སྐྱོབ་བྱེད་པས་ཤིན་ཏུ་བཟང་ངོ་། །སྔར་རྟགས་རང་གི་ས་དང་། ད་
རྟགས་ཕ་མའི་ས་དང་། བུ་ཚའི་ས་དང་། དགྲའི་ས་དང་། དེ་རྣམས་ཐམས་ཅད་ལ་
བཟང་ངན་མཉམ་པོར་བྱུང་ན་མཉམ་པོར་བརྩི། ངན་པ་མང་ན་ངན་པར་བརྩི། བཟང་
རྟགས་མང་ན་བཟང་བར་བརྩིའོ། །བཟང་ངན་གང་ཡང་མེད་ན་སྐྱོན་ཡོན་གང་ཡང་
མེད། རང་གི་བུ་ཚའི་ཕྱོགས་དེ་ལ་ཡང་མདུན་རྒྱབ་ཏུ་སོར་བདུན། ཞེང་དུ་སོར་གསུམ་
- 369 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཡོད་པ་དེ་ཡང་། མདུན་རྒྱབ་ཏུ་ཆ་ཆེན་གསུམ་དུ་བཏང་ལ། ཆ་ཆེན་དང་པོ་སོག་སྣའི་
ཕྱོགས་ཀྱིས་མཆོད་གནས་ཡོན་ཏན་ཡོད་པ་བཀུར་བར་འོས་པའི་ས་ན་བཟང་ངནབསྟན་
པ་ནི། རང་ས་ཕྱོགས་ཀྱི་ས་དང་མཚུངས། ཡོན་ཏན་མེད་པ་བཀུར་བ་མི་འོས། རི་མོ་རྩེ་
གསུམ་འདྲ་བ་བྱུང་ན། རྩ་རིས་རོ་གཏུམས་པ་འདྲ་བ་བྱུང་ན། ཙག་རོ་དང་སྲིན་ཁུང་
ཡོད་ན་འཁོར་རང་ཚེ་ཐུང་བས་བཀུར་བར་མི་འོས། རི་མོ་རྩེ་གསུམ་འདྲ་བ་བྱུང་ན་
རང་གི་སྲོག་ལ་གཟན་པས་བཀུར་བར་མི་འོས། རི་མོ་བྲུབ་ཁུང་འདྲ་བ་བྱུང་ན་མཆོད་
གནས་ཀྱིས་དགྲ་ལ་མཐུ་བྱས་ཀྱང་ཁོ་རང་ལ་ཚུར་ལ་ལྡོག་པས་བཀུར་བར་མི་འོས། ངན་
རྟགས་གཞན་རྣམས་ཡོད་ཀྱང་སྐྱོན་མེད། བཟང་རྟགས་རྣམས་ཚང་ཡང་དངོས་གྲུབ་མི་
འབྱུང་ངོ་། །ཡོན་བདག་མོས་པའི་ས་དང་། ཡོན་བདག་བུ་ཚ་མོས་པའི་ས་གཉིས་ནི།
རང་གི་འཁོར་གྱི་ནང་ནས་སྟེར་བའི་ས་དང་མཚུངས། ཡོན་བདག་གི་དང་ཡོན་བདག་
གི་བུ་ཚ་མི་མོས་ཏེ་གནོད་པའི་ས་ན། རང་སའི་འཁོར་གྱི་ནང་ནས་གནོད་པ་རྣམས་
དང་མཚུངས། བུ་སློབ་ཀྱིས་ཕན་འདོགས་པའི་ས་ནི། རང་སའི་འཁོར་གྱི་ནང་ནས་སྟེར་
བ་དང་མཚུངས། བུ་སློབ་ཀྱི་སའི་གནོད་པ་ནི་རང་སའི་འཁོར་གྱི་ནང་ནས་གནོད་པའི་
ས་དང་མཚུངས་སོ། །ནག་ཆགས་རང་གི་སའི་བཟང་ངན་ནི། རང་སའི་འབྲོག་གི་ས་
དང་། ལོངས་སྤྱོད་ཀྱི་ས་དང་མཚུངས། ནོར་གྱི་ས་ནི་རང་སའི་ནོར་ཕྱུགས་ཀྱི་ས་དང་།
ཟོག་གི་ས་དང་། ཞིང་གི་ས་དང་མཚུངས་སོ། །དུར་སའི་བཟང་ངན་ནི་རང་གནས་པའི་
ཁང་པའི་ས་དང་། ཕ་མེས་ཀྱི་དུར་ས་དང་མཚུངས་སོ། །བུ་ཚ་རང་གི་དབང་ཐང་གི་ས་
ནི། རང་སའི་སྲོག་གི་ས་དང་། ལོངས་སྤྱོད་ཀྱི་ས་དང་མཚུངས་སོ། །བུ་ཚའི་དུར་ས་ནི་
རང་སའི་ཁང་པ་དང་། ཕ་མེས་ཀྱི་དུར་ས་གཉིས་མཚུངས་སོ། །བུ་ཚ་རང་གི་འཁོར་གྱི་
ནང་ཕན་པའི་ས་ནི་རང་སའི་འཁོར་གྱི་ནང་ནས་སྟེར་བའི་ས་དང་མཚུངས། བུ་ཚའི་
འཁོར་གྱི་ནང་ནས་གནོད་པའི་ས་ནི་རང་སའི་འཁོར་གྱི་ནང་ནས་གནོད་པའི་ས་དང་
- 370 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
མཚུངས་སོ། །བུ་ཚའི་ནོར་ས་ནི་རང་སའི་ནོར་ཕྱུགས་ཀྱི་ས་དང་། ཟོག་གི་ས་དང་། ཞིང་
གི་ས་དང་གསུམ་དུ་མཚུངས། རང་གི་ཕའི་དབང་ཐང་གི་ས་ནི། རང་སའི་སྲོག་གི་ས་
དང་། ལོངས་སྤྱོད་ཀྱི་ས་དང་མཚུངས། ནོར་ས་ནི་རང་སའི་ནོར་ས་གསུམ་དང་མཚུངས།
དུར་ས་ནི་རང་སའི་ཁང་ས་དང་། ཕ་མེས་ཀྱི་དུར་ས་དང་མཚུངས། མའི་ས་ལའང་
ཕའི་ས་དང་མཚུངས། རང་སའི་བཟང་ངན་ཇི་ལྟ་བར་དགྲ་སར་ཡང་དེ་བཞིན་དུ་ཤེས་
པར་བྱའོ། །འདོད་འཇོ་དང་། རིན་པོ་ཆེ་དང་། མཚོ་མོ་དང་། གཞོང་བུ་དང་དེ་ལ་
སོགས་པ་རྣམས་ནི། རང་སར་མང་ན་བཟང་རབ། གཞན་གཉིས་ཀྱང་ཕྱེད་མར་ཡོད་ན་
བཟང་འབྲིང་། དགྲ་སར་མང་ན་བཟང་ཐ། དེ་ཡང་རང་ས་ནས་འདོད་འཇོ་ལ་སོགས་
པ་རང་སའི་ཤིང་ལོའི་ཡལ་གས་རང་ཕྱོགས་བསྐོར་ན་བཟང་འབྲིང་། དགྲ་སའི་ཤིང་ལོ་
རང་སའི་གྲོག་ཤུལ་དང་། འབྲས་ཕུང་དང་། འདོད་འཇོ་ལ་སོགས་པས་རང་སའི་ཤིང་
ལོའི་ཡལ་གས་རང་ཕྱོགས་བསྐོར་ན་བཟང་འབྲིང་། དགྲ་སའི་ཤིང་ལོ་རང་སའི་གྲོག་
ཤུལ་དང་། འབྲས་ཕུང་དང་། འདོད་འཇོ་ལ་སོགས་པས་བསྐོར་ན་བཟང་ཐ། དགྲ་སའི་
འདོད་འཇོ་ལ་སོགས་པ། རང་སའི་ཤིང་ལོས་བསྐོར་ན་དེ་ཡང་བཟང་འབྲིང་། དགྲ་
སའི་འདོད་འཇོ་ལ་སོགས་པ་དགྲ་སའི་ཤིང་ལོས་བསྐོར་ན་བཟང་ཐ། རུས་པའི་འབུར་
ཡོད་ན་འབྲས་ཕུང་ཞེས་བྱ་སྟེ། རང་ས་དང་དགྲ་ས་གཉིས་ཀ་མང་ཉུང་གང་ན་ཡོད་
དང་། ཤིང་ལོ་གང་ཕྱོགས་སུ་བསྐོར་བ་ལ་སོགས་པ་རྣམས་ནི། འདོད་འཇོ་དང་གྲོག་
ཤུལ་ལ་སོགས་པ། ཤིང་ལོས་གང་ཕྱོགས་བསྐོར་བ་རྣམས་ནི་བཟང་འབྲིང་། དེ་རྣམས་
དང་མཐུན་པར་ཤེས་པར་བྱའོ། །གཞན་ཡང་ཤིང་ལོ་རྣམས་ནི་དགྲ་སའི་ཤིང་ལོ་རྣམས་ནི་
དགྲ་ས་རང་དུ་ཟུག་ན་བཟང་རབ། རང་སར་ཟུག་ཀྱང་རྩེ་མོ་དགྲ་སར་ཟུག་ན་བཟང་
འབྲིང་། དགྲ་སའི་ཤིང་ལོ་རང་སར་ཟུག་ན་བཟང་ཐ། རང་སའི་ཤིང་ལོ་དགྲ་སར་ཟུག་
- 371 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼༽
ན་བཟང་རབ། དགྲ་སར་ཟུག་ཀྱང་རང་སར་རྩེ་མོ་གུག་ཀྱང་བཟང་འབྲིང་། དགྲ་སར་
ཕར་ལ་ཟུག་པ་བཟང་ཐ། གཞན་ཡང་ཤིང་ལོ་ཞེས་བྱ་བ་ནི་རིང་པོར་སྐྱེས་ན། མཐོན་
པོར་སྐྱེས་པའི་རྩེ་མོ་ཞེས་བྱ་སྟེ། གོང་དུ་མ་ཤོར་ཡལ་ག་མང་པོར་གྱེས་ན། མང་པོར་
སྐྱེས་པའི་ཡལ་ག་ཞེས་བྱ་སྟེ། མི་མང་པོར་འོང་། སྡོང་པོའི་རྩ་བ་སྦོམ་ན་སྦོམ་པོར་སྐྱེས་
པའི་རྩ་བ་ཞེས་བྱ་སྟེ། མི་ཆེ་བ་གདོང་དྲག་པར་འོང་། རང་ས་བྱ་རོག་རྗེས་དང་རྩེ་
གསུམ་གཉིས་ནི། ཤིང་ལོའི་གསེབ་ན་ཡོད་ན་མི་སྐྱོན། སྡོང་པོའི་ཡལ་ག་མེད་ཅིང་སྐམ་
པོ་འདྲ་ན། བནྡེ་ཡིན་ན་འཁོར་མི་འཕེལ། མི་ཆོས་པ་ཡིན་ན་རབས་ཆད། རང་སའི་
ཤིང་ལོ་དགྲ་སར་ཟུག་པ་དང་། དགྲ་སའི་ཤིང་ལོ་རང་སར་ཟུག་པ་དང་གཉིས་མགོ་
འཛིངས་ན་དགྲ་དང་རང་གཉིས་རྒྱུན་པར་འཐབ་རྩོད་དང་། སྦོད་གཏོང་མི་མཐུན་པ་
མང་པོ་འོང་། དགྲ་སའི་ཤིང་ལོ་སྲབ་ཅིང་རང་སའི་ཤིང་ལོ་མཐུག་ན་བཟང་། རང་ས་
དང་དགྲ་སའི་མཚམས་སུ་རྩ་རིས་དྲིལ་བ་དང་། གཡུང་དྲུང་རིས་འདྲ་བ་དང་། མཐོ་
རིས་རྩེ་ལྔ་འདྲ་བ་བྱུང་ན། ཕན་ཚུན་དུ་དབྱེ་ན་མི་ཚུད་ཅིང་དགྲ་དང་འདུམ་པར་འདོད།
ལར་ངན་རྟགས་ཐམས་ཅད་མེད་ན་བཟང་། ཡོད་ཀྱང་དགྲ་སར་བྱུང་ན་བཟང་། དེ་
རྣམས་ལ་ལྷག་པ་སོ་སོའི་བཟང་ངན་བརྟག་ཐབས་འདི་ན་བཤད་པ་ལས་མ་འདུས་པ་
མེད། ཕྱོགས་བརྟག་པ་ལ་རོ་ཁ་བྱང་ཤར་དུ་ལྟས་ན་གླིང་ལ་དབང་བ་རྒྱལ་རིགས་ཏེ།
དུམ་བུ་གཅིག་པ་དབང་དུ་འདུ་བ་འོང་། ཁ་ཤར་དང་ལྷོ་མཚམས་སུ་བལྟས་ན་རྗེའུ་
རིགས་ཏེ། དུམ་བུ་གཉིས་པ་ཁ་ཟས་འདུ་བ་ཞིག་འོང་། ལྷོ་དང་ནུབ་ཏུ་བལྟས་ན་རིག་
སྔགས་འཆང་བ་བྲམ་ཟེའི་རིགས་ཏེ། དུམ་བུ་གསུམ་པ་སྔགས་རྣམས་འགྲུབ་པ་ཅིག་འོང་།
ནུབ་ཕྱོགས་དང་ནུབ་བྱང་དུ་བལྟས་ན་དམངས་རིགས་ཏེ་དུམ་བུ་བཞི་པ། འཁོར་འདུ་
བ་ཞིག་འོང་། བྱང་ཕྱོགས་སུ་བལྟས་ན་གདོལ་པ་ཅན་ཏེ་དུམ་བུ་ལྔ་པ་རྩོད་པ་ལས་
རྒྱལ་བ་ཅིག་འོང་། གན་རྐྱལ་དུ་ཁ་གནམ་དུ་བལྟས་ནས་ཁ་གདངས་པ་ཅིག་བྱུང་ན།
- 372 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
དུམ་བུ་དྲུག་པ་མཚན་ངན་ཐོད་པ་སྟེ། སྦ་བའི་མནན་པ་བྱེད་པའི་ཐོད་པ་ཞིག་འོང་།
ཁ་སྦུབ་ཏུ་ཁ་ས་ལ་བལྟས་པ་ཅིག་བྱུང་ན། དུམ་བུ་བདུན་པ་མཚན་ངན་ཐོད་པ་གཏད་
བྱ་བ་ཞིག་འོང་། ཁ་ཕྱོགས་གར་བལྟས་ཀྱང་སྤྱི་གཙུག་ཏུ་བྱུང་ན་དུམ་བུ་བརྒྱད་པ་དང་
དགུ་པ་ལ་སོགས་པ་མཚན་ངན་ཐོད་པ་དྲག་ལས་བྱ་བའི་ཐོད་པ་ཅིག་འོང་། དེ་རྣམས་
ནི་མནན་པ་སྦ་བ་དང་། སེར་གཏད་དུ་བྱ་བ་དང་། དྲག་ལས་རྩུབ་པོ་ལ་སོགས་པར་
བཟང་། བཅང་པའི་ཐོད་པར་ངན་པས་མཆོད་རྟེན་ལ་སོགས་པར་བཅོལ་ལོ། །ནོར་བུ་
རིན་པོ་ཆེའི་གཞལ་ཡས་ཁང་གི་དམར་ཁྲིད་འདི་དཔལ་ལྡན་ས་སྐྱའི་དགོན་པར་ཤཱཀྱའི་
དགེ་བསྙེན་རྣལ་འབྱོར་པ་གྲགས་པ་རྒྱལ་མཚན་ལ་ཞུས་པ་འདི་ཡོངས་སུ་རྫོགས་སོ། །
ཨིཐི། །